पाएं अपने शहर की ताज़ा ख़बरें और फ्री ई-पेपरडाउनलोड करें
शहर में वीकेंड कर्फ्यू के दूसरे दिन रविवार को भी बाजारों में सन्नाटा छाया रहा और सड़के सूनी रही। शहर में मेडिकल को छोड़कर सुबह 10 बजे तक दूध की डेयरी व दुकानें खुली। 10 बजे बाद लोग घरों में दुबक गए और बाजारों में सन्नाटा छाया रहा। पुलिस ने शहर में राउंड के दौरान बेवजह घूमने वालों को घरों पर रवाना किया।वीकेंड कर्फ्यू का लोगों ने पूरी तरह से पालन किया। डीएसपी कैलाशचंद जाट ने बताया कि सोमवार से महामारी रेड अलर्ट जन अनुशासन पखवाड़ा शुरू हो रहा है। उन्होंने आम लोगों से रेड अलर्ट जन अनुशासन पखवाड़े का पूरी तरह से पालन करने की अपील की है और चेतावनी दी है कि जो भी इसका उल्लंघन करेगा उनके खिलाफ सख्त कार्रवाई की जाएगी।
एसडीएम श्योराम ने बताया कि सोमवार से शुक्रवार दोपहर 12 बजे तक बाजार का समय सुबह 6 से 11 बजे तक रहेगा।सुबह 6 बजे से 11 बजे तक केवल किराना, फल सब्जी, दूध डेयरी, कृषि आदान दुकानें खुल सकेगी। ई-मित्र 2 बजे तक खुल सकेंगे। मेडिकल पर कोई पाबंदी नहीं होगी। राशन की दुकानें (उचित मूल्य दुकान) उक्त प्रतिबंधों से बाहर है। बिना किसी अवकाश के खुली रहेगी। राशन डीलर दुकान के बाहर गोले बनाकर सोशल डिस्टेंसिंग की पालना सुनिश्चित करें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn